איוואן נובוסלצב

איוואן יבגנייביץ' נובוסלצב (ברוסית: Ива́н Евге́ньевич Новосе́льцев; נולד ב-25 באוגוסט 1991 במוסקבה שברוסיה) הוא כדורגלן רוסי, המשחק בעמדת הבלם בקבוצת ארסנל טולה.

קריירת מועדונים
איוואן התחיל את הקריירה שלו במועדונים חובבניים במוסקבה. ב-2005 הצטרף לאקדמיה של חימקי. ב-2011 חתם עם המועדון חוזה מקצועני ראשון עם משכורת של 30 אלף רובל בחודש. כבר בחורף 2012 נובוסלצב עזב את חימקי וחתם באיסטרה מהליגה השלישית, שם ערך 17 הופעות ועניין את טורפדו מוסקבה. בתום העונה איוואן חתם בטורפדו. ב-2 באוגוסט 2014 ערך הופעת בכורה בליגת העל במשחק חוץ מול צסק"א.

ב-12 בינואר 2015 חתם ברוסטוב חוזה ל-4.5 שנים, אך ב-31 באוגוסט 2016 נובוסלצב עבר לזניט סנקט פטרבורג וחתם חוזה למשך 5 שנים. שיחק בשורות הקבוצה לאחרונה ב-21 בספטמבר 2017 בהפסד קבוצתו 3:2 לדינמו בדרבי של סנקט פטרבורג. מאז מינוי מנצ'יני למאמן זניט הוא לא היווה לחלק מרכזי מהרכב הקבוצה ובינואר 2018 הושאל לקבוצת הכדורגל ארסנל טולה עד יוני אותה שנה. הוא לא הרשים במחנה האימונים של זניט בקיץ 2018 ונשלח להשאלה שוב, הפעם לאנז'י מחצ'קלה. בינואר 2019 הושאל לחצי שנה לרוסטוב.

לקראת עונת 2019/2020 עבר לקבוצת סוצ'י. את הופעת הבכורה במדיה ערך במחזור הפתיחה של העונה, במשחק החוץ נגד ספרטק מוסקבה ב-13 ביולי 2019.

ביוני 2021 עבר לארסנל טולה.

נבחרת לאומית
איוואן מעולם לא שיחק באף נבחרת נוער של רוסיה. ב-31 במרץ 2015 הוא הופיע לראשונה במדי הנבחרת הבוגרת בתיקו 0:0 מול קזחסטן.

חיים פרטיים
איוואן נשוי לכדורסלנית עבר קטרינה קיירו. הוא הציע לה נישואין על מגרש האצטדיון אולימפ-2 ב-20 באפריל 2015 אחרי ניצחון ליגה מול טורפדו.

תארים
קבוצתיים
 רוסטוב
 מקום שני בליגת העל הרוסית: 2015/16
 זניט
 מקום שלישי בליגת העל הרוסית: 2016/17

קישורים חיצוניים

 סטטיסטיקות ופרופיל באתר התאחדות הכדורגל הרוסית 
 דף השחקן באתר הרשמי של רוסטוב

הערות שוליים

כדורגלנים רוסים
בלמי כדורגל רוסים
מוסקבה: כדורגלנים
כדורגלני טורפדו מוסקבה
כדורגלני סוצ'י (2018)
כדורגלני רוסטוב
כדורגלני זניט סנקט פטרבורג
כדורגלני ארסנל טולה
כדורגלני נבחרת רוסיה
רוסים שנולדו ב-1991